ddrg/super_eurlex huggingface dataset:
Euroopa Liidu Teataja L 060 , 01/03/1997 Lk 0063 - 0063



Komisjoni otsus, 12. veebruar 1997, millega määratletakse ühisinvesteerimisettevõtjate (ÜIE) tulu käsitlemine rahvamajanduse kogutoodangu turuhindades arvutamise ühtlustamist käsitleva nõukogu direktiivi 89/130/EMÜ, Euratom artikli 1 rakendamiseks (EMPs kohaldatav tekst) (97/157/EÜ, Euratom) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Aatomienergiaühenduse asutamislepingut, võttes arvesse nõukogu 13. veebruari 1989. aasta direktiivi 89/130/EMÜ, Euratom rahvamajanduse kogutoodangu turuhindades arvutamise ühtlustamise kohta [1] ning arvestades, et: turuhindades arvutatava rahvamajanduse kogutoodangu (RKTth) määratlemiseks direktiivi 89/130/EMÜ, Euratom artikli 1 kohaselt, mida kohaldatakse Euroopa rahvamajanduse ja regionaalse arvepidamise süsteemi käsitleva nõukogu 25. juuni 1996. aasta määruse (EÜ) nr 2223/96 [2] artikli 8 lõike 1 põhjal seni, kuni otsus 94/728/EÜ, Euratom [3] kehtib, on vaja selgitada ühisinvesteerimisettevõtjate (ÜIE) tulu käsitlemist kehtiva Euroopa rahvamajanduse arvepidamise süsteemi (ESA) kohaselt; ESA teine väljaanne ei sisalda selgesõnalisi sätteid ÜIEde tulu märkimiseks, eelkõige nende jaotamata tulu puhul; seetõttu on vaja tõlgendada ESA teise väljaande reegleid nende aluspõhimõtete kohaselt, et määrata sellise tulu kirjendamise meetod; käesolevas otsuses sätestatud meetmed on kooskõlas direktiivi 89/130/EMÜ, Euratom artikli 6 alusel asutatud komitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 89/130/EMÜ, Euratom rakendamisel koosneb ÜIEde tulu ühelt poolt hoiustelt ja muudelt investeeringutelt saadud intressidest ja teiselt poolt ÜIEde omatavatelt aktsiatelt teenitud dividendidelt. Need intressid ja dividendid võib maksta investoritele või lisada kapitalile. Jaotamise korral kirjendatakse see tulu aktsionäride tulujaotuskontole tuluna varalt ja ettevõtlusest (kehtiva ESA kood R 40). Kui seda tulu ei jaotata, tuleb seda käsitleda tuluna, mida ÜIE maksab oma aktsionäridele ja mille viimased investeerivad kohe uuesti ÜIEsse. See tähendab, et see tulu tuleb kirjendada varalt ja ettevõtlusest saadava tuluna nagu jaotatava tulu puhul. Lisaks sellele kirjendatakse seesama summa aktsionäride finantskontole aktsiatena. Artikkel 2 Käesolev otsus on adresseeritud liikmesriikidele. Brüssel, 12. veebruar 1997 Komisjoni nimel komisjoni liige Yves-Thibault De Silguy [1] EÜT L 49, 21.2.1989, lk 26. [2] EÜT L 310, 30.11.1996, lk 1. [3] EÜT L 293, 12.11.1994, lk 9. --------------------------------------------------
Euroopa Liidu Teataja L 053 , 22/02/1997 Lk 0001 - 0001



Nõukogu otsus, 6. detsember 1996, ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe sõlmimise kohta (97/126/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 seostatuna artikli 228 lõike 2 esimese lausega, võttes arvesse komisjoni ettepanekut ning arvestades, et: komisjon on pidanud ühenduse nimel läbirääkimisi uue kokkuleppe üle, mis asendaks ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise 2. detsembril 1991 allkirjastatud kokkuleppe, [1] muudetud ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise kirjavahetuse teel sõlmitud, 8. märtsil 1995 allkirjastatud kokkuleppega [2]; käesolev uus kokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vaheline kokkulepe. Lepingu tekst on lisatud käesolevale otsusele. Artikkel 2 Nõukogu eesistuja on volitatud nimetama isikud, kellel on õigus ühenduse suhtes siduvale kokkuleppele alla kirjutada, ning edastama kokkuleppe artikliga 40 ettenähtud teatise. Brüssel, 6. detsember 1996 Nõukogu nimel eesistuja D. Spring [1] EÜT L 371, 31.12.1991, lk 1. [2] EÜT L 54, 10.3.1995, lk 25. --------------------------------------------------
Nõukogu otsus,

13. märts 1997,

mis käsitleb ühenduse nimel koostöölepingu sõlmimist narkootiliste või psühhotroopsete ainete ebaseaduslikuks valmistamiseks sageli kasutatavate lähteainete ja keemiliste ainete leviku kontrollimise kohta Euroopa Ühenduse ja Mehhiko Ühendriikide vahel

(97/184/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lause ja artikli 228 lõikega 4,

võttes arvesse komisjoni ettepanekut

ning arvestades, et:

nõukogu lubas 25. septembril 1995 komisjonil sõlmida ühenduse nimel lepingud lähteainete ja keemiliste ainete kontrolli kohta Ameerika Riikide Organisatsiooni liikmesriikidega;

komisjon lõpetas kõnealuse loa kohaselt läbirääkimised Mehhiko Ühendriikidega 25. oktoobril 1996;

on asjakohane, et nõukogu lubab komisjonil nõukogu poolt nimetatava erikomiteega konsulteerides ühenduse nimel heaks kiita muudatused, kui lepinguga on ette nähtud, et ühisel kontrolligrupil tuleb need vastu võtta; selline luba peab piirduma kokkuleppe lisade muudatusega juhul, kui see hõlmab aineid, mille suhtes juba kohaldatakse lähteaineid ja keemilisi aineid käsitlevaid ühenduse õigusakte,

ON VASTU VÕTNUD JÄRGMISE OTSUSE:

Artikkel 1

Ühenduse nimel kiidetakse heaks Euroopa Ühenduse ja Mehhiko Ühendriikide vaheline koostööleping narkootiliste või psühhotroopsete ainete ebaseaduslikuks valmistamiseks sageli kasutatavate lähteainete ja keemiliste ainete leviku kontrollimise kohta.

Lepingu tekst on lisatud käesolevale otsusele.

Artikkel 2

Nõukogu eesistuja edastab ühenduse nimel lepingu artikliga 12 ette nähtud dokumendi Mehhiko Ühendriikide valitsusele. [1]

Artikkel 3

1. Ühendust esindab lepingu artikliga 9 ette nähtud ühises kontrolligrupis komisjon, keda abistavad liikmesriikide esindajad.

2. Komisjonil lubatakse ühenduse nimel heaks kiita ühise kontrolligrupi poolt lepingu artiklis 10 sätestatud korras vastu võetud muudatused lepingu lisades.

Selle ülesande täitmisel abistab komisjoni nõukogu poolt määratud erikomitee, kelle ülesandeks on ühisele seisukohale jõudmine.

3. Lõikes 2 osutatud luba piirdub ainetega, mis on juba hõlmatud uimastite lähteaineid ja keemilisi aineid käsitlevate asjakohaste ühenduse õigusaktidega.

Artikkel 4

Käesolev otsus avaldatakse Euroopa Ühenduste Teatajas.

Brüssel, 13. märts 1997

Nõukogu nimel

eesistuja

M. Patijn

[1] Nõukogu peasekretariaat avaldab lepingu jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 091 , 05/04/1997 Lk 0013 - 0013



Nõukogu otsus, 10. aprill 1995, Euroopa Ühenduse, Islandi Vabariigi, Norra Kuningriigi ja Šveitsi Konföderatsiooni vahelise 20. mai 1987. aasta ühistransiidiprotseduuri konventsiooni muutmist käsitleva kokkuleppe sõlmimise kohta kirjavahetuse teel (97/225/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise ühist transiidiprotseduuri käsitleva konventsiooni [1] artikli 15 lõikega 2 antakse selle konventsiooni alusel moodustatud ühiskomiteele õigus teha soovitusi konventsiooni muutmiseks; ühiskomitee on soovitanud konventsiooni muuta, et võimaldada kulutuste tagasisaamist vastastikuse abi osutamise teel konventsiooniosaliste vahel; kõnealused muudatused on sätestatud ühiskomitee soovituses nr 1/94; kõnealuse soovitusega seotud kirjavahetuse teel sõlmitud kokkulepe kiidetakse heaks, ON VASTU VÕTNUD JÄRGMISE OTSUSE: Artikkel 1 Ühendus kiidab heaks kirjavahetuse teel sõlmitud kokkuleppe Euroopa Ühenduse ja Islandi Vabariigi, Norra Kuningriigi ja Šveitsi Konföderatsiooni vahel seoses 20. mai 1987. aasta ühistransiidiprotseduuri konventsiooni muutmisega. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Luxembourg, 10. aprill 1995 Nõukogu nimel eesistuja A. Juppé [1] EÜT L 226, 13.8.1987, lk 2. --------------------------------------------------
Euroopa Liidu Teataja L 102 , 19/04/1997 Lk 0032 - 0032



Nõukogu otsus, 14. aprill 1997, millega muudetakse otsust 91/116/EMÜ, millega asutatakse majandus- ja sotsiaalvaldkonna statistilise teabe Euroopa nõuandekomitee (97/255/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse komisjoni esitatud otsuse eelnõu ning arvestades, et: otsuse 91/116/EMÜ [1] artiklis 4 täpsustatakse komitee liikmete arvu; Austria, Soome ja Rootsi ühinemise tõttu on vaja komitee liikmete arvu vastavalt kohandada, ON VASTU VÕTNUD KÄESOLEVA OTSUSE: Artikkel 1 Otsuse 91/116/EMÜ artikkel 4 asendatakse järgmisega: "Artikkel 4 Komiteesse kuuluvad: - neli komisjoni esindavat liiget, kellest üks vastutab statistilise teabe poliitika eest, - rahandus-, finantseerimis- ja maksebilansistatistika komitee eesistuja, - liikmesriikide siseriiklike statistikaasutuste juhatajad või peadirektorid, - igast liikmesriigist kaks esindajat, kelle nõukogu määrab pärast komisjoniga konsulteerimist eri majandus- ja sotsiaalvaldkondade ning teadusringkondade juhtivate esindajate hulgast. Nende liikmete määramiseks peab iga liikmesriik esitama nõukogule neljast kandidaadist koosneva nimekirja. Nõukogu võtab arvesse, et erinevad majandus-, sotsiaal- ja teadusvaldkonnad peavad olema piisavalt esindatud." Artikkel 2 Käesolev otsus avaldatakse Euroopa Ühenduste Teatajas. Luxembourg, 14. aprill 1997 Nõukogu nimel eesistuja J. Van Aartsen [1] EÜT L 59, 6.3.1991, lk 21. --------------------------------------------------
Euroopa Liidu Teataja L 127 , 20/05/1997 Lk 0001 - 0001



Nõukogu otsus, 18. september 1995, Euroopa Ühenduse ning teatavate Kesk- ja Ida-Euroopa riikide (Bulgaaria, Ungari, Poola, Rumeenia, Tðehhi Vabariik ja Slovaki Vabariik) vaheliste Euroopa lepingute tekstiiltoodetega kauplemist käsitlevate lisaprotokollide sõlmimise kohta (97/295/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et komisjon on ühenduse nimel pidanud läbirääkimisi Bulgaaria Vabariigi, Ungari Vabariigi, Poola Vabariigi, Rumeenia, Tðehhi Vabariigi ja Slovaki Vabariigiga Euroopa lepingute tekstiiltoodetega kauplemist käsitlevate lisaprotokollide üle; need lisaprotokollid tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ning Bulgaaria Vabariigi, Ungari Vabariigi, Poola Vabariigi, Rumeenia, Tðehhi Vabariigi ja Slovaki Vabariigi vaheliste Euroopa lepingute tekstiiltoodetega kauplemist käsitlevad lisaprotokollid. Lisaprotokollide tekstid lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud Euroopa Ühenduse nimel lisaprotokollile alla kirjutama. Artikkel 3 Nõukogu eesistuja edastab Euroopa Ühenduse nimel iga lisaprotokolli artikliga 15 ettenähtud teate. Artikkel 4 Käesolev otsus avaldatakse Euroopa Ühenduste Teatajas. Brüssel, 18. september 1995 Nõukogu nimel eesistuja P. Solbes Mira --------------------------------------------------
Nõukogu otsus 97/300/ESTÜ, EÜ, Euratom,

29. aprill 1997,

ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Gruusia vahelise kaubandust ja kaubandusküsimusi käsitleva vahelepingu sõlmimise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 seostatuna artikli 228 lõike 2 esimese lausega,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et

kuni Luxembourgis 22. aprillil 1996 ühelt poolt Euroopa Ühenduste ja nende liikmesriikide ning teiselt poolt Gruusia vahel alla kirjutatud partnerlus- ja koostöölepingu jõustumiseni on vaja Euroopa Ühenduse nimel heaks kiita kaubandust ja kaubandusküsimusi käsitlev vaheleping ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Gruusia vahel,

ON VASTU VÕTNUD JÄRGMISE OTSUSE:

Artikkel 1

Euroopa Ühenduse nimel kiidetakse käesolevaga heaks ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Gruusia vaheline kaubandust ja kaubandusküsimusi käsitlev vaheleping koos selle lisade, protokolli ja lõppaktile lisatud deklaratsioonidega.

Esimeses lõigus osutatud dokumentide tekstid on lisatud käesolevale otsusele.

Artikkel 2

Nõukogu eesistuja edastab Euroopa Ühenduse nimel vahelepingu artikliga 32 ettenähtud teate. [2]

Luxembourg, 29. aprill 1997

Nõukogu nimel

eesistuja

H. Van Mierlo

[1] EÜT C 115, 14.4.1997.

[2] Nõukogu peasekretariaat avaldab vahelepingu jõustumise kuupäeva Euroopa Ühenduste Teatajas.

--------------------------------------------------
Nõukogu otsus 97/300/ESTÜ, EÜ, Euratom,

29. aprill 1997,

ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Armeenia Vabariigi vahelise kaubandust ja kaubandusküsimusi käsitleva vahelepingu sõlmimise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 seostatuna artikli 228 lõike 2 esimese lausega,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et

kuni Luxembourgis 22. aprillil 1996 ühelt poolt Euroopa Ühenduste ja nende liikmesriikide ning teiselt poolt Armeenia Vabariigi vahel alla kirjutatud partnerlus- ja koostöölepingu jõustumiseni on vaja Euroopa Ühenduse nimel heaks kiita kaubandust ja kaubandusküsimusi käsitlev vaheleping ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Armeenia Vabariigi vahel,

ON VASTU VÕTNUD JÄRGMISE OTSUSE:

Artikkel 1

Euroopa Ühenduse nimel kiidetakse käesolevaga heaks ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Armeenia Vabariigi vaheline kaubandust ja kaubandusküsimusi käsitlev vaheleping koos selle lisade, protokolli ja lõppaktile lisatud deklaratsioonidega.

Esimeses lõigus osutatud dokumentide tekstid on lisatud käesolevale otsusele.

Artikkel 2

Nõukogu eesistuja edastab Euroopa Ühenduse nimel vahelepingu artikliga 32 ettenähtud teate. [2]

Luxembourg, 29. aprill 1997

Nõukogu nimel

eesistuja

H. Van Mierlo

[1] EÜT C 115, 14.4.1997.

[2] Nõukogu peasekretariaat avaldab vahelepingu jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 121 , 13/05/1997 Lk 0013 - 0013



Nõukogu otsus, 26. aprill 1997, Euroopa Ühenduse ja Korea Vabariigi vahelise tolliküsimustes toimuva koostöö ja vastastikuse haldusabi lepingu sõlmimise kohta (97/291/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: 5. aprillil 1993. aastal volitas nõukogu komisjoni pidama ühenduse nimel läbirääkimisi seoses tollikoostöö kokkulepete sõlmimisega mõnede ühenduse peamiste kaubanduspartneritega; Euroopa Ühenduse ja Korea Vabariigi vaheline tolliküsimustes toimuva koostöö ja vastastikuse haldusabi leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Ühenduse ja Korea Vabariigi vahelise tolliküsimustes toimuva koostöö ja vastastikuse haldusabi lepingu. Lepingu tekst lisatakse käesolevale otsusele. Artikkel 2 Komisjon, mida abistavad liikmesriikide esindajad, esindab ühendust ühises tollikoostöö komitees, mis asutatakse vastavalt lepingu artiklile 15. Artikkel 3 Nõukogu eesistujal on käesolevaga õigus määrata isikud, kes on volitatud ühenduse nimel lepingule alla kirjutama. Artikkel 4 Nõukogu eesistuja jõustab ühenduse nimel lepingu artikliga 19 ettenähtud teate. Artikkel 5 Käesolev otsus avaldatakse Euroopa Ühenduste Teatajas. Brüssel, 26. aprill 1997 Nõukogu nimel eesistuja E. Kenny --------------------------------------------------
Euroopa Liidu Teataja L 108 , 25/04/1997 Lk 0052 - 0052



Komisjoni otsus, 9. aprill 1997, millega muudetakse otsust 93/25/EMÜ, millega kiidetakse heaks teatavad töötlemisviisid patogeensete mikroobide arengu pidurdamiseks kahepoolmelistes karploomades ja meritigudes (EMPs kohaldatav tekst) (97/275/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 96/23/EÜ, [2] eriti selle lisa IV peatüki IV punkti alapunkti 2, ning arvestades, et: komisjoni 11. detsembri 1993. aasta otsuses 93/25/EMÜ, millega kiidetakse heaks teatavad töötlemisviisid patogeensete mikroobide arengu pidurdamiseks kahepoolmelistes karploomades ja meritigudes, [3] kehtestatakse kolm kuumtöötluse viisi, mis on piisavad, et tagada kõnealuste toodete ohutus tervisele; Madalamaad on pakkunud otsuse 93/25/EMÜ lisas sätestatud töötlemisviisidele alternatiivi; alaline veterinaarkomitee on kõnealuse töötlemisviisi läbi vaadanud; otsuse 93/25/EMÜ lisa tuleb muuta, lisades sellesse kõnealuse töötlemisviisi; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni 11. detsembri 1993. aasta otsuse 93/25/EMÜ (millega kiidetakse heaks teatavad töötlemisviisid patogeensete mikroobide arengu pidurdamiseks kahepoolmelistes karploomades ja meritigudes) lisa muudetakse järgmiselt. Punkti B lisatakse järgmine: "3. - rõhu all aurutamine kinnises mahutis, mille puhul: - järgitakse lõikes 1 nimetatud keetmisaega ja molluski liha sisetemperatuuri käsitlevaid nõudeid, - kuumuse ühtlane jaotumine suletud mahutis tagatakse enesekontrollisüsteemi raames heakskiidetud meetodil." Artikkel 2 Käesolev otsus on adresseeritud liikmesriikidele. Brüssel, 9. aprill 1997 Komisjoni nimel komisjoni liige Franz Fischler [1] EÜT L 268, 24.9.1991, lk 15. [2] EÜT L 125, 23.5.1996, lk 10. [3] EÜT L 16, 25.1.1993, lk 22. --------------------------------------------------
Euroopa Liidu Teataja L 150 , 07/06/1997 Lk 0044 - 0045



Komisjoni otsus, 29. mai 1997, millega kehtestatakse teatavate kolmandate riikide piirkonnajaotus hobuslaste impordiks ja tunnistatakse kehtetuks otsus 96/487/EÜ kargtaudiga seotud kaitsemeetmete kohta Venemaal (EMPs kohaldatav tekst) (97/350/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artiklit 12 ja artikli 13 lõiget 2, võttes arvesse nõukogu 15. juuli 1991. aasta direktiivi 91/496/EMÜ, milles sätestatakse kolmandatest riikidest ühendusse toodavate loomade veterinaarkontrolli põhimõtted ja millega muudetakse direktiive 89/662/EMÜ, 90/425/EMÜ ja 90/675/EMÜ, [2] viimati muudetud direktiiviga 96/43/EÜ, [3] eriti selle artikli 18 lõiget 7, ning arvestades, et: vastavalt komisjoni otsusele 92/160/EMÜ, [4] viimati muudetud otsusega 97/10/EÜ, [5] lubati Venemaalt ühendusse hobuslasi importida üksnes Uurali mägedest lääne poole jäävatelt aladelt; pärast seda, kui kargtaudi esinemine Venemaal oli kinnitust leidnud, võttis komisjon vastu otsuse 96/487/EÜ [6]; Venemaa pädevad veterinaarasutused on praeguseks kinnitanud, et teatavad Vene Föderatsiooni alad on kargtaudist vabad; seetõttu tuleks muuta otsust 92/160/EMÜ, et arvesse võtta Venemaa muudetud piirkonnajaotust; Venemaa pädevad veterinaarasutused on esitanud tagatised kargtaudi tõrje kohta Vene Föderatsioonis; kõnealused tagatised on piisavad, et põhjendada hobuslaste impordi taasalustamist teatavatest Vene Föderatsiooni piirkondadest; sellest tulenevalt tuleks otsus 96/487/EÜ tunnistada kehtetuks; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/160/EMÜ lisas asendatakse sõnad: "Venemaa Uurali mägedest lääne pool asuvad alad" järgmiste sõnadega: "Venemaa - Arhangelski, Vologda, Murmanski, Leningradi, Novgorodi, Pihkva, Brjanski, Vladimiri, Ivanovo, Tveri, Kaluga, Kostroma, Moskva, Orjoli, Rjazani, Smolenski, Tula, Jaroslavli, Nižni Novgorodi, Kirovi, Belgorodi, Voroneži, Kurski, Lipetski, Tambovi, Astrahani, Volgogradi, Pensa, Saratovi, Uljanovski, Rostovi, Orenburgi, Permi ja Kurgani oblastid - Stavropoli ja Krasnodari kraid - Karjala, Mari Eli, Mordva, Tšuvaši, Kalmõkkia, Tatarstani, Dagestani, Kabardi-Balkaari, Põhja-Osseetia, Inguši ja Karatšai-Tšerkessi vabariigid." Artikkel 2 Otsus 96/487/EÜ tunnistatakse kehtetuks. Artikkel 3 Liikmesriigid kohandavad Venemaa suhtes kohaldatavaid meetmeid, et viia need kooskõlla käesoleva otsusega. Nad informeerivad sellest komisjoni. Artikkel 4 Käesolev otsus on adresseeritud liikmesriikidele. Brüssel, 29. mai 1997 Komisjoni nimel komisjoni liige Franz Fischler [1] EÜT L 224, 18.8.1990, lk 42. [2] EÜT L 268, 24.9.1991, lk 56. [3] EÜT L 162, 1.7.1996, lk 1. [4] EÜT L 71, 18.3.1992, lk 27. [5] EÜT L 3, 7.1.1997, lk 9. [6] EÜT L 198, 8.8.1996, lk 50. --------------------------------------------------
Euroopa Liidu Teataja L 161 , 18/06/1997 Lk 0001 - 0001



Nõukogu otsus, 27. jaanuar 1997, Euroopa Ühenduse nimel Euroopa Ühenduse ja Ameerika Ühendriikide, Jaapani, Austraalia, Kanada ning EFTA riikide Norra ja Šveitsi vahel arukate tootmissüsteemide uurimis- ja arendustegevuse rahvusvahelise koostöö põhimõtteid käsitleva ühist seisukohta registreeriva kirjavahetuse sõlmimise kohta (97/378/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 130m koostoimes artikli 228 lõike 2 esimese lausega ja lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: rahvusvaheline koostöö arukate tootmissüsteemide alal tugevdab ühenduse tööstuse teaduslikke ja tehnoloogilisi aluseid ning soodustab ühenduse tööstuse konkurentsivõimelisust; kaheaastane teostatavusuuring arukate tootmissüsteemide alase rahvusvahelise koostöö kohta on näidanud, et sellise koostööga kaasneb lisaväärtus; nõukogu on volitanud komisjoni sõlmima ühist seisukohta Ameerika Ühendriikide, Jaapani, Austraalia, Kanada ning EFTA riikide Norra ja Šveitsi vahel; kolmandate riikidega jõuti kirjavahetuse teel ühisele seisukohale, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse heaks kirjavahetus, millega registreeritakse Euroopa Ühenduse ja Ameerika Ühendriikide, Jaapani, Austraalia, Kanada ning EFTA riikide Norra ja Šveitsi vahel arukate tootmissüsteemide uurimis- ja arendustegevuse rahvusvahelise koostöö põhimõtteid käsitlev ühine seisukoht. Kirjavahetuse tekst on lisatud käesolevale otsusele. Artikkel 2 Nõukogu eesistuja on volitatud määrama isiku, kellel on õigus alla kirjutada artiklis 1 osutatud kirjavahetusele, et see ühenduse suhtes siduvaks muuta. Brüssel, 27. jaanuar 1997 Nõukogu nimel eesistuja G. Zalm [1] EÜT C 20, 20.1.1997, lk 371. --------------------------------------------------